news_article: Rauman Lukko pääsi sunnuntaina pitkästä aikaa voiton makuun jääkiekon SM-liigassa. Raumalaiset kaatoivat HIFK:n jo toistamiseen tällä kaudella. Lukon voitto tuli kotihallissa maalein 3–2 (1–1, 1–1, 1–0).
  Lukolle ja raumalaisyleisölle voitto maistui erityisen makealta, sillä joukkueella oli takana raskas 12 voitottoman ottelun putki. Rämpimisjakson aikana Lukko ehti vajota liigan jumbosijalle.
  Lukon voiton takuumies oli erinomaisesti torjunut maalivahti Petri Vehanen. Nuori Lukko-vahti torjui 45 laukausta. Varsinkin kolmannen erän HIFK:n rynnistyksessä Vehanen venyi muutaman kerran todellisiin huipputorjuntoihin. HIFK:n maalissa Juuso Riksman pääsi huomattavasti vähemmällä torjuen 21 kertaa.
  Lukon toinen sankari oli ykkösketjun hyökkääjä Matti Kaipainen, joka karkasi kolmannessa erässä alivoimalla läpi ja nosti voittomaalin hallitusti oikeaan yläkulmaan.
  Molempien joukkueiden peli puuroutui pahasti keskialueella eikä kunnon hyökkäyskuvioita nähty juuri nimeksikään. HIFK hallitsi hienokseltaan läpi kamppailun, mutta Lukko puolusti uhrautuvasti ja pystyi ratkaisemaan HIFK:n virheistä.
  HIFK:n osaavin ketju oli Aigars Cipruss-Kimmo Kuhta-Mika Kortelainen. Varsinkin Cipruss ja Kuhta olivat liukkaita pideltäviä. Ketjun parasta antia oli Kuhtan tasoitusmaali toisessa erässä. Kuhta nousi kulmasta kahden miehen pihdeistä röyhkeästi keskelle ja täräytti laatan maalin yläkulmaan.
  Lukon valmentaja Ismo Lehkonen oli huojentunut pitkän voitottomien ottelujen putken katkeamiseen. – Tämä ei ollut läheskään paras pelimme voitottoman jakson aikana, mutta pisteet lämmittävät, totesi Lehkonen.
  – Tämä antaa koko porkalle uutta uskoa. Petri Vehanen oli tärkeä mies maalissa ja Dan Smith tuo kaivattua jämäkkyyttä puolustukseen, totesi Lehkonen.
  HIFK:n valmentaja Heikki Mälkiä harmitteli muutamia puolustusvirheitä, joista Lukko onnistui rankaisemaan.
  – Liike oli tänään hyvä ja paketti pysyi kasassa, mutta maalipaikkoja ei pystytty hyödyntämään. Lukko puolusti uhrautuvasti ja iski meidän virheistä, totesi Mälkiä.
  Jutun teki: Samuli Lahdenmaa ###########################################
  This message has been scanned by F-Secure Anti-Virus for Microsoft Exchange. For more information, connect to http://www.F-Secure.com/
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events: game result penalty goal penalty goal penalty penalty penalty penalty goal goal penalty penalty penalty penalty goal penalty saves saves
events: Lukko
events: HIFK
events: 3–2 1–0 1–1 2–1 2–2 3–2
events: 1–1 1–1 1–0
events: power play
events: power play
events: short-handed
events: Riku-Petteri Lehtonen Hermanni Vidman Janne Siivonen Marek Zidlicky Aki Tuominen Janne Siivonen Matti Kaipainen Toni Häppölä Mika Viinanen Kimmo Kuhta Robert Kantor Jaakko Harikkala Petri Vehanen Janne Siivonen Matti Kaipainen Robert Kantor Petri Vehanen Juuso Riksman
events: Mika Viinanen Teemu Normio
events: Kimmo Kuhta Toni Mäkiaho
events: Joonas Vihko Marek Zidlicky
events: Janne Niskala
events: guest home home guest guest home home guest home guest guest home home home home guest home guest
events: HIFK Lukko Lukko HIFK HIFK Lukko Lukko HIFK Lukko HIFK HIFK Lukko Lukko Lukko Lukko HIFK Lukko HIFK
events: 2.38 2.45 6.19 8.16 10.23 17.22 26.19 27.56 29.56 33.29 36.09 39.4 42.18 44.34 45.31 48.31
events: 2 2 2 2 2 2 2 2 2 2 2
events: 45 21